Kamu bisa jelasin ke aku soal 24 Nopémber dalam bahasa sunda?

24 Nopémber nyaéta poé ka-328 dina sataun (ka-329 dina taun kabisat) dina kalénder Gregorian, sésana 27 poé.

1642 – Abel Tasman jadi urang Éropa munggaran nu manggihan pulo Lemah Van Diemen (jagana dingaranan Tasmania).

1835 – Pamaréntahan Provinsi Téxas ngidinan pangadegan pasukan pulisi tunggang kuda nu katelah Téxas Rangers (kiwari Divisi Téxas Rangers bagéan tina Departemén Kaamanan Masarakat Téxas).

1859 – Charles Darwin medalkeun On the Origin of Species (Dina Asal Mula Spésies).

1917 – Di Milwaukee, salapan anggota Departemén Polisi Milwaukee palastra alatan bom, hiji serangan tunggal paling maut dina sajarah kapulisian AS nepi ka serangan 11 Séptember 2001.

1940 – Perang Dunia II: Républik Slowakia Kahiji jadi panandatangan Pakta Triparti, sacara resmi gabung kana kakuatan Axis.

1943 – Perang Dunia II: Dina patempuran Makin kapal AS Liscome Bay ditorpédo deukeut Tarawa tug nepi ka tilelep, nelasan 650 jalma.

1944 – Perang Dunia II: Sayap pangeboman 73 mesatkeun serangan munggaran ka Tokyo ti Kapuloan Mariana Kalér.

1963 – Lee Harvey Oswald, nu maténi Présidén John F. Kennedy, nemasing pati ku Jack Ruby.

1965 – Joseph-Désiré Mobutu ngarebut kakawasaan di Républik Démokratik Kongo sarta jadi présidén; manéhna mingpin nagara (nu tuluy dingaranan Zaire dina taun 1971) salila 30 taun leuwih, nepi ka dieureunkeunna ku para pamoha di taun 1997.

1966 – Pasawat Bulgarian TABSO Flight 101 murag di deukeut Bratislava, Cékoslowakia, nelasan kabéh 82 jalma di jero kapal.

1971 – Wanci keur aya badéy tohaga di Washington, hiji pangbajo nu ngakukeun Dan Cooper (alias (D. B. Cooper) terjun make parasut tina hiji pasawat Northwest Orient Airlines bari mawa duit tebusan $200.000. Manéhna teu kungsi kapanggih deui.

1974 – Donald Johanson jeung Tom Gray manggihan 40% rorongkong Australopithecus afarensis, nu nelah "Lucy" (tina lagu The Beatles "Lucy in the Sky with Diamonds"), di Landeuh Awash, Lebak Afar, Ethiopia.

1976 – Lini Çaldıran–Muradiye di Turki wétan nelasan antara 4.000 nepi ka 5.000 jalma.

1992 – Pasawat China Southern Airlines Flight 3943 murag nalika ngadeukeutan Bandara Guilin Qifengling di Guilin, China, nelasan 141 dina jero kapal.

2012 – Kahuruan di hiji pabrik baju di Dhaka, Bangladesh, nelasan saheunteuna 112 jalma.

2013 – Iran néken kasapukan saheulaanan jeung nagara-nagara P5+1, ngawatesan program nuklirna minangka gaganti tina pangurangan sanksi.

2015 – Jét tempur Sukhoi Su-24 nu Angkatan Udara Rusia ditémbak ku Angkatan Udara Turki di saluhureun wates Syria – Turki, nelasan hiji tina dua pilotna; saurang marinir Rusia ogé palastra nalika rék ditulungan.

2015 – Hiji serangan téroris di hiji hotel di Al-Arish, Mesir, nelasan saheunteuna tujuh jalma sarta nyideraan 12 séjénna.

2015 – Hiji beledugan dina jero beus nu mawa pérsonél Pangawal Présiden Tunisia di puseur nagri Tunisia, Tunis, ngabalukarkeun saheunteuna 14 urang palastra.

2016 – Pamaréntah Kolumbia jeung Pasukan Basanjata Révolusioner (singketan Inggris RAF) néken révisi kasapukan daméy, ngaréngsékeun perang sipil salila 50 taun di nagara éta.